Eg kan stadfeste at det sjølvsagt er slik at Statens vegvesen, som utfører sitt arbeid på oppdrag frå Samferdselsdepartementet, som igjen utfører det på oppdrag frå Stortinget, skal lytte nøye til det Stortinget seier, og utføre oppdraga i tråd med dei rammene som vert lagde her. Det er udiskutabelt. Dersom ikkje skal eg sjølvsagt kome attende til Stortinget. Det kan jo førekome at det dukkar opp uføresette ting som gjer at ein må tilbake til Stortinget. I denne saka handlar det om å tilpasse prosjektet etter dei føringane som er lagde, og det vil då verte gjort.